To‘rtinchi bosqich - - Reja: Ishlab chiqarishni texnikaviy tayyorlashni tashkil qilishning mazmuni va vazifalari

|
Reja: Ishlab chiqarishni texnikaviy tayyorlashni tashkil qilishning mazmuni va vazifalari
|
bet | 4/5 | Sana | 20.06.2024 | Hajmi | 115,64 Kb. | | #264580 |
Bog'liq Lecture 5 (1)To‘rtinchi bosqich - texnik loyihalashtirish. Bu bosqichda yangi mahsulot turining tuzilishi va ishlatilishi to‘g‘risida to‘la tasavvur beradigan barcha muhim texnik yyechimlar to‘liq ishlab chiqiladi. Ayni shu bosqichda amalga oshirilgan barcha hisob-kitoblarga aniqlik kiritiladi, material tanlash to‘g‘risidagi masala uzil kesil hal qilinadi, buyumning barcha uzellari va eng murakkab detallarining chizmalari ishlab chiqiladi, sotib olinadigan buyumlar ro‘yxati tuziladi. Texnik loyihalashtirish hujjatlari tarkibiga sinash usuli, dasturi hamda unga doir hujjatlar to‘plami, albatta, kiritiladi.
Beshinchi bosqich - ishchi loyihalashtirish. Bu bosqich konstruktorlik tayyorgarlikning yakunlovchi bosqichi hisoblanadi. Bunda yangi mahsulotni tayyorlash uchun ishlab chiqarishni tayyorlashga kirishishga imkoniyat beradigan hujjatlar majmui tayyor bo‘lishi kerak. Bu bosqichda barcha yig‘ma chizmalar, yig‘ish va montaj qilish sxemalarining, aniqligi va nuqsonsizligiga doir ko‘rsatmalar bilan barcha original detallar chizmalari ishlab chiqiladi, barcha texnik shartlar to‘liq tafsilotli ro‘yxati tuziladi, barcha tekshiruv hisoblari bajariladi, ishlatish va ta’mirlash bo‘yicha ko‘rsatma va boshqalar ishlab chiqiladi.
Ishlab chiqarishni konstruktorlik tayyorlashning har bir bosqichida bajariladigan ishlarning aniq mazmuni va bosqichlarning soni bir qator omillarga bog‘liq bo‘lib, ulardan eng muhimlari ishlab chiqarishga tayyorlangan mahsulot turining yangiligi va murakkabligi, kelgusida ishlab chiqarish miqyosi, bajaruvchi-tashkilotlar o‘rtasida ishlarni taqsimlanish xususiyatlari, tajriba bazasini mavjudligidir. Odatda o‘rtacha murakkablikka ega bo‘lgan buyumlarni loyihalashda texnik va ishchi loyihani tayyorlash bosqichlari birlashtiriladi. Nisbatan sodda buyumlarni ishlab chiqarishda barcha konstruktorlik tayyorlash jarayoni ikkita bosqich-texnik taklif va loyihalashning o‘zi (eksiz, texnik va ishchi loyihalashsiz) amalga oshiriladi. Murakkablik va yangilik darajasi yuqori bo‘lgan buyumlarni katta hajmda ishlab chiqarish tashkil qilinayotganda konstruktorlik tayyorgarlik uning turli bosqichlaridagi tajriba ishlari hisobiga murakkablashadi. Tajriba ishlari, asosan, maishiy, model, tajriba nusxalari yordamida yangi konstruksiyani tayyorlash va sinashdan iborat. Tajriba nusxasi konstruksiyani obdon qayta ishlash, tayyorlash va uning hisobiy mustahkamligi, ishonchliligi va chidamliligini oshirish uchun ishlab chiqariladi.
Hozirgi kunda eng muhim vazifalardan biri ishlab chiqarilayotgan mahsulotning ishlov berishga qulayligi va sifatini oshirish bo‘lganligi sababli ixtisoslashgan guruh va buyumlardan tashqari bosh konstruktor bo‘limida standartlashtirish va me’yorlashtirish byurosi, ishonchlilik byurosi, ekspluatatsiya qilish byurosi va boshqa byurolar tashkil qilinadi. Bo‘lim tarkibiga nusxa ko‘chirish, nusxalarni ko‘paytiruvchi texnik vositalar guruhi, texnikaga oid adabiyotlar kutubxonasi, ilmiy-texnik axborotlar byurosi, tajriba uchastkasi, modellashtirish va takomillashtirish laboratoriyalari kiradi. Bu byurolar faoliyatini korxona direktori muovini boshqaradi.
|
| |